Blev kunde hos Alka i starten af april. 
Ca en uges tid efter, var jeg så uheldig at blive overfaldet og røvet. Det blev anmeldt til politiet og der røg en anmeldelse til Alka. Så tænker man jo at så bliver der gjort noget ved ens sag. Dette var d. 9 april.

D. 18 april (9 dage efter min anmeldelse og kun på foranledning af at jeg ringede ind næsten hver dag og pga påsken som var 2 hverdage) fik jeg en besked om at min sag var udtrukket til ekstra undersøgelse og dermed skulle igennem et ca 15minutter langt "forhør" hvor jeg faktisk følte at jeg var blevet sat på anklagebænken og dermed var forbryderen i det her. Ved ikke om det er nye kunder at det sker for, men det var pokkers ubehageligt!

d. 20. april bliver der sendt en besked til politiet om aktindsigt og politiet havde så 14 dage til at svare. Det er fair nok, det tager sin tid med politiet det ved vi alle.

d. 10. maj ringer jeg så igen ind og forhører mig om der er sket noget i sagen og om de har fået svar. Der vil de lige rykke politiet for svar. Det sker faktisk ret hurtigt, for politiet ringer til mig et kort stykke tid efter og siger at de henlægger sagen og at de vil give Alka besked lige med det samme. Derefter hører jeg så ikke fra Alka. 

d. 11. maj ringer jeg igen igen ind og får af vide at der vil blive kigget på min sag og at hende der har sagen ikke er på arbejde den dag. (Der var en venlig kvinde ved navn Pia, som sagde at hun ville kigge på det.) Jeg hører stadigvæk ikke noget. 

d. 15. maj ringer jeg så igen ind og får igen fat i Pia, som siger at min sagsbehandler ikke er på arbejde og kommer tilbage om onsdagen. Tænker okey, så kontakter hun mig sikkert onsdag eller torsdag. 

d. 22. maj ringer jeg ind og får af vide at de kan lægge en besked til skadesupport og så vil de kontakte mig. Der sker intet før næste dag (d. 23 . maj), hvor jeg så endelig får af vide at de har modtaget rapporten fra politiet og at de har udregnet min erstatning til at være af et vis beløb. 

Jeg kigger lige på beløbet og tænker ikke så meget over det, udover at jeg synes det er meget lavt. 

Om aftenen sidder jeg og kigger på Alka's fine portal, hvor man kan vælge at få pengene udbetalt eller vælge produkter for samme værdi. Og der ser jeg til min store overraskelse at skadesbehandleren har valgt en forkert farve telefon, som så er 1300kr billigere end den farve tlf jeg havde mistet. 

d. 24 ringer jeg så ind igen og forklarer hvad jeg har set dagen før og siger at jeg har skærmprint af at hun for det første har valgt den forkerte telefon og dernæst at prisen er meget anderledes.

Jeg får af vide at prisen på telefonen nu er ca 600kr mere end havde jeg havde fået og at priserne jo ændrer sig hele tiden. Det kan sku da ikke passe at man vælger den forkerte farve telefon på dagen og så bagefter prøver at snige sig uden om med at priserne ændrer sig. 

Så alt i alt:

Meget lang behandlingstid. Ingen proaktivitet. Forsøg på at unddrage sig den korrekte erstatning.

Det er ærlig talt kun 2 stjerner værd i min bog!

Opdatering - 27-06-2017

Efter megen skriveri frem og tilbage, vil ALKA stadigvæk ikke acceptere at de har lavet en fejl og dermed så reduceres stjernerne til 1 stjerne. For det er under AL kritik at de ikke kan vedkende at de har lavet en fejlberegning og derved prøver at spare penge på at udbetale mindre til kunden. 

Det er som om at de ikke vil indse at de ikke har ret og så derfor forventer at man bare ruller rundt og overgiver sig! Mage til frækhed skal man alligevel lede længe efter! Når muligheden foreligger, så skiftes der forsikringsselskab!